NÁRODNÁ RADA SLOVENSKEJ REPUBLIKY

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 2329/2011

**401a**

# S p o l o č n á s p r á v a

výborov Národnej rady Slovenskej republiky o výsledku prerokovania vládneho návrhu zákona o finančnej správe (tlač 401) vo výboroch Národnej rady Slovenskej republiky v druhom čítaní

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 556 z 12. júla 2011 pridelilavládny návrh zákona o finančnej správe (tlač 401) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre verejnú správu a regionálny rozvoj
* Výboru Národnej rady Slovenskej republiky pre obranu a bezpečnosť

Uvedené výbory prerokovali predmetný návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona o finančnej správe (tlač 401) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie a rozpočet (uzn. č. 227 zo dňa 24. augusta 2011)
* Ústavnoprávny výbor Národnej rady Slovenskej republiky (uzn. č. 270 zo dňa 24. augusta 2011)
* Výboru Národnej rady Slovenskej republiky pre verejnú správu a regionálny rozvoj (uzn. č. 106 zo dňa 26. augusta 2011)
* Výboru Národnej rady Slovenskej republiky pre obranu a bezpečnosť (uzn. č. 91 zo dňa 25. augusta 2011)

**IV.**

Z uznesení výborov Národnej rady Slovenskej republiky uvedeného pod bodom III. tejto správy vyplynuli tieto pozmeňujúce a doplňujúce návrhy.

1. K § 2 ods. 3

V poznámke pod čiarou k odkazu 1 za slová „Mimoriadne vydanie Ú. v. EÚ, kap. 2/zv. 4“ vložiť čiarku a tieto slová: „Ú. v. ES L 302, 19. 10: 1992“.

Ide o legislatívno-technickú úpravu súvisiacu so zaužívaným spôsobom uvádzania informácie o publikácii právne záväzných aktov Európskej únie v úradnom vestníku.

**Výbor NR SR pre financie a rozpočet**

**Gestorský výbor odporúča schváliť.**

1. K § 2 ods. 3

V poznámke pod čiarou k odkazu 1 vložiť za slová „Mimoriadne vydanie Ú. v. EÚ, kap. 2/zv. 4“ čiarku a tieto slová: „Ú. v. ES L 302, 19.10.1992“.

V poznámke pod čiarou k odkazu 1 na konci pripojiť čiarku a slová: „Nariadenie Európskeho parlamentu a Rady (ES) č. 450/2008 z  23. apríla 2008, ktorým sa ustanovuje Colný kódex Spoločenstva (modernizovaný Colný kódex) (Ú. v. EÚ L 145, 4.6.2008)“.

Ide o legislatívno-technickú úpravu súvisiacu so zaužívaným spôsobom uvádzania informácie o publikácii právne záväzných aktov Európskej únie v úradnom vestníku. Doplnenie nariadenia (ES) č. 450/2008 do poznámky pod čiarou je z dôvodu jeho aktuálnej platnosti a v časti aj účinnosti, z čoho vyplýva, že z neho rovnako vyplývajú úlohy, ktoré je členský štát povinný plniť, ako z nariadenia (ES) č. 2913/92.

**Ústavnoprávny výbor NR SR**

**Gestorský výbor odporúča neschváliť.**

1. K § 3 ods. 1

V poznámke pod čiarou k odkazu 4 vložiť za slová „nariadenie (EHS) č. 2454/93“ slová „z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Mimoriadne vydanie Ú. v. EÚ, kap. 2/zv. 6, Ú. v. ES L 253, 11.10.1993)“.

V poznámke pod čiarou k odkazu 4 za slová „zákona č. 431/2002 Z. z.“ vložiť slová „o účtovníctve“.

Poznámku pod čiarou k odkazu 5 upraviť takto: „Napríklad čl. 802 nariadenia (EHS) č. 2454/93.“.

Ide o legislatívno-technické úpravy súvisiace so zaužívaným spôsobom uvádzania právne záväzných aktov Európskej únie, vrátane informácie o publikácii právne záväzných aktov Európskej únie v úradnom vestníku a skrátenej citácie.

Ide o legislatívno-technickú úpravu citáciu názvu zákona č. 431/2002 Z. z. o účtovníctve na ktorý sa v tomto ustanovení odkazuje v súlade s so 40. bodom prílohy č. 2 k legislatívnym pravidlám tvorby zákonov ( č. 19/1997 Z. z. ).

**Výbor NR SR pre financie a rozpočet**

**Výboru NR SR pre obranu a bezpečnosť**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K § 4 ods.3

V poznámke pod čiarou k odkazu 7 vložiť za slová „Mimoriadne vydanie Ú. v. EÚ, kap. 2/zv. 16“ čiarku a tieto slová: „Ú. v. EÚ L 102, 7.4.2004“.

V poznámke pod čiarou k odkazu 16 vložiť za slová „Mimoriadne vydanie Ú. v. EÚ, kap. 2/zv. 13“ čiarku a tieto slová: „Ú. v. EÚ L 196, 2.8.2003“.

V poznámke pod čiarou k odkazu 20 pri uvádzaní publikačného zdroja nariadenia (ES) č. 1276/2008 pripojiť na konci slová „v platnom znení“.

V poznámke pod čiarou k odkazu 22 za slová „Zákon č. 171/2005 Z. z.“ vložiť slová „o hazardných hrách a o zmene a doplnení niektorých zákonov“.

Návrh má legislatívno-technický charakter rovnako ako v 2. bode tejto časti stanoviska.

**Výbor NR SR pre financie a rozpočet**

**Výboru NR SR pre obranu a bezpečnosť**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K § 9 ods. 3

V § 9 ods. 3 na konci textu odkaz 58 za slovami „zdaňovacie obdobie“ nahradiť odkazom 51.

Ide o legislatívno-technické aj významové precizovanie navrhovaného znenia § 9 ods. v ktorom je potrebné odkázať na § 2 písm. l), § 41 a 49 zákona č. 595/2003 Z. z. o dani z príjmu v znení neskorších predpisov, v ktorom je definovaný pojem zdaňovacie obdobie.

**Výbor NR SR pre financie a rozpočet**

**Výboru NR SR pre obranu a bezpečnosť**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K § 10 ods. 2

V poznámke pod čiarou k odkazu 58 vložiť za slová „Mimoriadne vydanie Ú. v. EÚ, kap. 15/zv. 3“ čiarku a tieto slová: „Ú. v. ES L 61, 3.3.1997“.

V poznámke pod čiarou k odkazu 63 pri uvádzaní publikačného zdroja nariadenia (ES) č. 1277/2005 pripojiť na konci slová „v platnom znení“.

Ide o legislatívno-technické úpravy súvisiace so zaužívaným spôsobom uvádzania informácie o publikácii právne záväzných aktov Európskej únie v úradnom vestníku, uvádzania skrátenej citácie a uvádzania právne záväzných aktov Európskej únie, ktoré sa v prípade jednej alebo viacerých novelizácií uvádzajú s dodatkom „v platnom znení“.

**Výbor NR SR pre financie a rozpočet**

**Výboru NR SR pre obranu a bezpečnosť**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K § 52

V § 52 v poslednej vete na konci pripojiť slová „alebo veliteľ zákroku.“.

Navrhované znenie ust. § 52 upravuje inštitút použitia ochrannej kukly colníkom v záujme osobnej bezpečnosti colníka. Z kontextu prvej a druhej vety tohto ustanovenia ako aj z povahy služobného zákroku vyplýva, že si vyžaduje nielen utajenie identity zakročujúceho colníka ale aj efektívnosť a operatívnosť tohto zákroku. Z uvedeného dôvodu by okrem riaditeľa Kriminálneho úradu finančnej správy,  by oprávnenie rozhodnúť o  použití ochrannej kukly mal mať aj veliteľ zákroku.

**Výbor NR SR pre financie a rozpočet**

**Výboru NR SR pre obranu a bezpečnosť**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K § 59 ods. 1

V § 59 ods. 1 slová "zriaďuje a prevádzkuje" nahradiť slovami "vytvára, sprawje, rozvíja a prevádzkuje".

Ide o terminologické zosúladenie pojmov s ostatnými ustanoveniami návrhu zákona.

**Výbor NR SR pre financie a rozpočet**

**Gestorský výbor odporúča schváliť.**

1. K § 59 ods. 1

V § 59 ods. 1 slová „zriaďuje a prevádzkuje“ nahradiť slovami „vytvára, spravuje, rozvíja a prevádzkuje“ a za  slová „na ich plnenie“ vložiť slová „podľa osobitného predpisu 88) ak tento zákon neustanovuje inak“.

Súčasne za poznámku po čiarou k odkazu 87 vložiť novú poznámku 88, ktorá znie:

„88/ Zákon č. 428/2002 Z. z. o ochrane osobných údajov v znení neskorších predpisov.“.

Následne prečíslovať doterajšie odkazy a poznámky pod čiarou k odkazom 88 až 109 ako odkazy a poznámky pod čiarou k odkazom 89 až 110.

Ide o významové precizovanie navrhovaného znenia ust. § 59 ods. 1, ktoré upravuje spracúvanie informácií a osobných údajov orgánom finančnej správy, ktoré koreluje s navrhovaným znením tohto zákona (napr. § 4 ods. 3 písm. d) ale rešpektuje aj právny stav pri ochrane osobných údajov – zákon č. 428/2002 Z. z. o ochrane osobných údajov v znení neskorších údajov.

**Ústavnoprávny výbor NR SR**

**Gestorský výbor odporúča neschváliť.**

1. K § 59 ods. 4

V poznámke pod čiarou k odkazu 90 vložiť za slová „Mimoriadne vydanie Ú. v. EÚ, kap. 2/zv. 8“ čiarku a tieto slová: „Ú. v. ES L 82, 22.3.1997“.

Ide o legislatívno-technickú úpravu súvisiacu so zaužívaným spôsobom uvádzania informácie o publikácii právne záväzných aktov Európskej únie v úradnom vestníku.

**Výbor NR SR pre financie a rozpočet**

**Výboru NR SR pre obranu a bezpečnosť**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K § 61 ods. 1

V § 61 ods. 1 písm. a) odkaz 89 za slovami „to ustanovujú osobitné predpisy“ nahradiť odkazom 88.

Ide o nahradenie zrejme nesprávneho vnútorného odkazu návrhu zákona kedy je významovo potrebné sa pri úprave poskytovania a sprístupňovania osobných údajov v tomto prípade odkázať napr. na zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov (odkaz 88 ).

**Výbor NR SR pre financie a rozpočet**

**Výboru NR SR pre obranu a bezpečnosť**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K § 63 ods. 5

V § 63 ods. 5 slová „§ 60 ods. 5“ nahradiť slovami „v § 60 ods. 2“.

Ide o významové precizovanie navrhovaného znenia § 63 ods. 5 vo väzbe na predmet úpravy navrhovaného znenia § 60 ods. 2, v ktorom je definovaný titul osobitného spracúvania osobných údajov.

**Ústavnoprávny výbor NR SR**

**Gestorský výbor odporúča neschváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch zo spoločnej správy č. 1,3,4,5,6,7,8,10,11, hlasovať s návrhom gestorského výboru **schváliť**.

O bodoch zo spoločnej správy č. 2, 9, 12 hlasovať s návrhom gestorského výboru **neschváliť**.

**V.**

Gestorský výbor na základe stanovísk výborov k vládnemu návrhu zákona o finančnej správe (tlač 401) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča Národnej rade Slovenskej republiky**

vládny návrh zákona o finančnej správe (tlač 401) **schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o vládnom návrhu zákona o finančnej správe (tlač 401a) bola schválená uznesením gestorského výboru č. 242 z 31. augusta 2011. Výbor určil poslanca **Ivana Štefanca** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 31. augusta 2011

**Ondrej M a t e j**

**podpredseda**

**Výboru NR SR pre financie a rozpočet**